8. การจัดการ

 (1) โครงสร้างการจัดการ

 โครงสร้างกรรมการบริษัทฯ แบ่งเป็น

1.  คณะกรรมการบริษัทฯ ประกอบด้วย กรรมการทั้งสิ้นจำนวน 14 ท่าน

1. นายสมชาย สกุลสุรรัตน์ ประธานกรรมการและประธานกรรมการบริหาร

  2. นายสุเทพ วงศ์วรเศรษฐ ประธานกรรมการตรวจสอบและกรรมการอิสระ

3. รศ. ดร. นินนาท โอฬารวรวุฒิ กรรมการตรวจสอบและกรรมการอิสระ

4. นายสาธิต ชาญเชาวน์กุล กรรมการตรวจสอบและกรรมการอิสระ

5. นายกรีธา มติธนวิรุฬห์ กรรมการอิสระ

6. พล. ร. อ. สถิรพันธุ์ เกยานนท์ กรรมการอิสระ

7. นายชูศักดิ์ ปรัชญางค์ปรีชา กรรมการและกรรมการบริหาร

8. นายถกล ถวิลเติมทรัพย์ กรรมการ กรรมการบริหารและรองกรรมการผู้จัดการ

9. นายการุญ นันทิลีพงศ์ กรรมการและกรรมการผู้จัดการ

10. นายทรงฤทธิ์ นิวัติศัยวงศ์ กรรมการและผู้อำนวยการงานโครงการศึกษาการลงทุน

11. นายกิตติ ฉัตรเลขวนิช กรรมการ

12. นายพิเชษฐ นิธิวาสิน กรรมการ

13. นายวรวิทย์ โรจน์รพีธาดา กรรมการ

14. ศ. ดร. สุนทรี ยิ่งชัชวาลย์ กรรมการ

  หน้าที่และความรับผิดชอบของคณะกรรมการบริษัทฯ

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
รวมถึงมติที่ประชุมผู้ถือหุ้น ด้วยความรับผิดชอบ ระมัดระวัง และซื่อสัตย์สุจริต

2. กำหนดนโยบายหลักในการดำเนินธุรกิจ นโยบายด้านการเงินและการบริหารเงินทุนของบริษัทฯ
และกำกับดูแลให้ฝ่ายจัดการดำเนินการตามนโยบายดังกล่าวอย่างมีประสิทธิภาพและประสิทธิผล

3. พิจารณาอนุมัติรายการที่มีสาระสำคัญที่กฎหมาย ข้อบังคับหรือระเบียบปฏิบัติของบริษัทฯ
ที่เกี่ยวข้องกับเรื่องดังกล่าวกำหนดให้ต้องได้รับการอนุมัติจากคณะกรรมการหรือที่ประชุมผู้ถือหุ้นของบริษัทฯ

4. จัดให้มีระบบการควบคุมภายในด้านการดำเนินงาน ด้านการรายงานทางการเงิน
และด้านการปฏิบัติตามกฎหมาย ข้อบังคับ นโยบายและระเบียบปฏิบัติของบริษัทฯ
และกำหนดให้สำนักตรวจสอบภายในมีหน้าที่รับผิดชอบในการตรวจสอบการปฏิบัติตามระบบการควบคุมภายในดังกล่าวและรายงานต่อคณะกรรมการตรวจสอบ
โดยคณะกรรมการบริษัทฯ
จะประเมินความเพียงพอและเหมาะสมของระบบการควบคุมภายในเป็นประจำทุกปี
และให้ความเห็นไว้ในรายงานประจำปี

5. แต่งตั้งเลขานุการบริษัท เพื่อรับผิดชอบดำเนินการในเรื่องต่างๆ ตามที่กฎหมายกำหนด

6. แต่งตั้งคณะกรรมการตรวจสอบ คณะกรรมการบริหาร และคณะกรรมการชุดย่อยต่างๆ
เพื่อช่วยคณะกรรมการในการกำกับดูแลกิจการให้บรรลุวัตถุประสงค์ที่ได้กำหนดไว้

กรรมการอิสระของบริษัทฯ มีจำนวน 5 ท่าน และมีคุณสมบัติ ดังนี้

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษา
    ที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์
รายการเกี่ยวกับสินทรัพย์หรือบริการหรือการให้หรือรับความช่วยเหลือทางการเงิน
ด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน
รวมถึงพฤติการณ์อื่นทำนองเดียวกัน
ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของผู้ขออนุญาตหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุน
ว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
โดยอนุโลมแต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการ ของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

2. คณะกรรมการตรวจสอบ รายงานต่อคณะกรรมการบริษัทฯ ประกอบด้วย

1. นายสุเทพ วงศ์วรเศรษฐ ประธานกรรมการตรวจสอบและกรรมการอิสระ

2. รศ. ดร. นินนาท โอฬารวรวุฒิ กรรมการตรวจสอบและกรรมการอิสระ

3. นายสาธิต ชาญเชาวน์กุล กรรมการตรวจสอบและกรรมการอิสระ

ขอบเขต หน้าที่ และความรับผิดชอบของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทฯ
    ปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ

ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

2.  ความเห็นเกี่ยวกับความเพียงพอของระบบควบคุมภายในของบริษัทฯ

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

7.
ปฏิบัติการอื่นใดตามที่คณะกรรมการของบริษัทฯมอบหมายด้วยความเห็นชอบจากคณะกรรมการตรวจสอบ

3. คณะอนุกรรมการ ประกอบด้วย

1. นายชูศักดิ์ ปรัชญางค์ปรีชา ประธานฯ

2. นายถกล ถวิลเติมทรัพย์

3. นายการุญ นันทิลีพงศ์

4. นายทรงฤทธิ์ นิวัติศัยวงศ์

ขอบเขตและหน้าที่ในการดำเนินกิจกรรมย่อยของบริษัทฯ
เพื่อให้กระทำนิติกรรมขอและใช้วงเงินสินเชื่อต่าง ๆ เปิดบัญชีเงินฝากและบัญชีเดินสะพัด
ในนามของบริษัทฯ กับธนาคารหรือสถาบันการเงิน กระทำการยื่นคำขอ ติดต่อ ยื่นคำเสนอ
และทำนิติกรรมใดกับส่วนราชการ เพื่อให้ได้มาซึ่งสิทธิต่าง ๆ ของบริษัทฯ

4. คณะอนุกรรมการด้านทรัพยากรบุคคล ประกอบด้วย

1. นายวรวิทย์ โรจน์รพีธาดา ประธานฯ

2. นายพิเชษฐ นิธิวาสิน

ช่วยกำหนดแนวทางโดยเป็นการสอบทานปัญหาหลักขององค์กรด้านทรัพยากรบุคคล
จะนำมาปรึกษาเป็นกรณี ๆ ไป

5. คณะอนุกรรมการบริหารความเสี่ยง ประกอบด้วย

1. ศ. ดร. สุนทรี ยิ่งชัชวาลย์ ประธานฯ

2. นายกิตติ ฉัตรเลขวนิช

3. รศ.สหธน รัตนไพจิตร

กำหนดกรอบในการพิจารณาเกี่ยวกับการจัดการความเสี่ยงโดยทั่วไปของบริษัทฯ
ส่วนแนวทางในการพิจารณาฝ่ายจัดการหรือคณะอนุกรรมการอาจหยิบยกประเด็นใด ๆ
ซึ่งเป็นความเสี่ยงในการจัดการขึ้นมาพิจารณา

6. คณะอนุกรรมการบริหารการเงิน ประกอบด้วย

1. นายสมชาย สกุลสุรรัตน์ ประธานฯ

2. นายสุเทพ วงศ์วรเศรษฐ

3. รศ.ดร.นินนาท โอฬารวรวุฒิ

กำหนดกรอบในการหารือเกี่ยวกับงบประมาณประจำปีและงบลงทุน

7. คณะกรรมการบริหาร ประกอบด้วย

1. นายสมชาย สกุลสุรรัตน์ ประธานฯ

2. นายชูศักดิ์ ปรัชญางค์ปรีชา

3. นายถกล ถวิลเติมทรัพย์

กำหนดขอบเขต บทบาทอำนาจหน้าที่ของคณะกรรมการบริหาร

1.  กำกับดูแลการบริหารงานในระดับนโยบาย

2.  กำกับดูแลการบริหารงานของฝ่ายบริหารและคณะจัดการ

3.  กำกับดูแลเกี่ยวกับการจ้างงานและผลตอบแทนของฝ่ายบริหารและคณะจัดการตั้งแต่ระดับผู้จัดการฝ่ายถึงกรรมการผู้จัดการ

4.  กำกับดูแลเกี่ยวกับนโยบายการบริหารความเสี่ยง

5.  ประสานงานกับคณะกรรมการบริษัทฯ

8.  ผู้บริหารของบริษัทฯ

1. นายเตียว เซ็ง เหลียง ประธานเจ้าหน้าที่บริหาร

2. นายการุญ นันทิลีพงศ์ กรรมการผู้จัดการ

3. นายถกล ถวิลเติมทรัพย์ รองกรรมการผู้จัดการ

4. นายสุภิสิทธิ์ ช่อเรืองศักดิ์ รองกรรมการผู้จัดการ

5. นายทรงฤทธิ์ นิวัติศัยวงศ์ ผู้อำนวยการงานโครงการศึกษาการลงทุน

6. นายประสิทธิ์ ไพฑูรย์เจริญลาภ ผู้อำนวยการสายงานการเงินและบัญชี

7. นางรัศมี พงศ์จินดานนท์ ผู้จัดการสำนักตรวจสอบภายในอาวุโส

8. นางสาวสุทิศา เทียนไชย ผู้จัดการฝ่ายจัดซื้ออาวุโส

9. นายพัชร์ชศักดิ์ จันทร์เทวี ผู้จัดการฝ่ายขายและการตลาดอาวุโส

10. นายธวัชชัย โฉมวรรณ์ ผู้จัดการฝ่ายโลจิสติกส์

11. นายมงคล เสียงสุทธิวงศ์ ผู้จัดการฝ่ายสารสนเทศ

12. นายชาญอนันต์ สุขวงศ์ ผู้จัดการฝ่ายบริหารทรัพยากรบุคคลและธุรการ-อยุธยา

  13. นางปราณี จิตต์วรจินดา ผู้ช่วยผู้อำนวยการโรงงาน

14. นายสุภัทรพงศ์ ชาญพานิชย์ ผู้ช่วยผู้อำนวยการโรงงาน

15. นายจุนฮุย แซ่เล้า ผู้จัดการฝ่ายสวนอาวุโส

16. นายชุมพล ไทยนุกูล ผู้จัดการฝ่ายผลิต 1

17. นายชำนาญ ดวงใส ผู้จัดการฝ่ายผลิต 2

18. นายสมชาย จันทรมณี ผู้จัดการฝ่ายผลิต 3

19. นางสาววิรารัตน์ วิวัฒน์ธนาธิกุล เลขานุการบริษัท

รายละเอียดคณะกรรมการและผู้บริหาร

โปรดดูรายละเอียดตามเอกสารแนบ

(2) การสรรหากรรมการและผู้บริหาร

 กรรมการแต่งตั้งโดยที่ประชุมผู้ถือหุ้น ในการแต่งตั้งดังกล่าว คณะกรรมการทั้งหมดจะเป็นผู้ร่วมสรรหาคัดเลือก โดยถือว่าคณะกรรมการทั้งหมดเป็นกรรมการสรรหา (Nominating Committee) ในการสรรหาดังกล่าว ทั้งกรรมการอิสระ และกรรมการตรวจสอบ จะพิจารณาให้เป็นไปตามหลักเกณฑ์ของตลาดหลักทรัพย์ และสำนักงานคณะกรรมการกำกับหลักทรัพย์และตลาดหลักทรัพย์ เมื่อได้รายชื่อบุคคลที่เหมาะสมแล้ว ก็จะนำเสนอที่ประชุมผู้ถือหุ้นเพื่อให้แต่งตั้งต่อไป ในการแต่งตั้งคณะกรรมการ ถือตามเสียงข้างมาก ในการออกเสียงจะไม่มีระบบ Cumulative Voting 

(3) ค่าตอบแทนผู้บริหาร

อ้างถึง (4) การกำกับดูแลกิจการ ข้อ 5 ความรับผิดชอบของคณะกรรมการ

(4) การกำกับดูแลกิจการ

1.  สิทธิของผู้ถือหุ้น

บริษัทฯ ได้กำหนดนโยบายเกี่ยวกับการกำกับดูแลกิจการเป็นลายลักษณ์อักษร
โดยได้รับความเห็นชอบจากคณะกรรมการบริษัทฯ ในปี 2546 ดังต่อไปนี้

  นโยบายเกี่ยวกับการกำกับดูแลกิจการ

คณะกรรมการบริษัทฯได้ส่งเสริมสนับสนุนการกำกับดูแลกิจการที่ดีในทุกระดับขององค์กร
และได้มีการปรับปรุง ส่งเสริมอย่างต่อเนื่อง เพื่อให้บรรลุเป้าหมายอย่างมีประสิทธิผล
ถูกต้องตามกฎหมายด้วยความซื่อสัตย์สุจริต และมีความโปร่งใส
คณะกรรมการบริษัทฯมีความมุ่งมั่นและเชื่อมั่นว่าการกำกับดูแลกิจการที่ดี มีความโปร่งใส
มีประสิทธิผลจะส่งผลให้ผลการปฏิบัติงานของบริษัทฯดีขึ้นและเป็นประโยชน์สูงสุดกับผู้ถือหุ้น ผู้ลงทุน
และผู้เกี่ยวข้องทุกฝ่ายในระยะยาวโดยทั่วกัน
จึงได้กำหนดนโยบายเกี่ยวกับการกำกับดูแลกิจการของบริษัทฯ ดังนี้

1.  ดำเนินธุรกิจตามหลักบรรษัทภิบาลที่ดี (Good Corporate Governance) โปร่งใส
    ตรวจสอบได้

2.  กำกับดูแลให้คณะกรรมการบริษัทฯปฏิบัติหน้าที่ตามบทบาทและความรับผิดชอบที่ได้รับมอบหมายอย่างมีประสิทธิภาพ

3.  ปฏิบัติต่อผู้ถือหุ้นและผู้มีส่วนได้เสียอย่างเท่าเทียมกันและเป็นธรรมต่อทุกฝ่าย
    อีกทั้งมีการเปิดเผยข้อมูลอย่างเพียงพอแก่ทุกฝ่ายที่เกี่ยวข้อง

4.  จัดให้มีระบบการควบคุมภายในที่เพียงพอ
    ดูแลให้มีมาตรการบริหารความเสี่ยงที่เหมาะสมและติดตามอย่างสม่ำเสมอ

5.  กำหนดให้มีวิสัยทัศน์ ภารกิจ กลยุทธ์ เป้าหมาย นโยบาย แผนธุรกิจ
    งบประมาณของบริษัทฯและมีการติดตามผลอย่างสม่ำเสมอ

6.  จัดให้มีคู่มืออำนาจดำเนินการ เพื่อกระจายความรับผิดชอบ
    อำนาจในการตัดสินใจและสั่งการตามหน้าที่ที่ได้รับมอบหมาย

7.  จัดให้มีคู่มือจรรยาบรรณบริษัท พร้อมทั้งมีการแจ้งให้กรรมการ
    ผู้บริหารและพนักงานทุกคนถือปฏิบัติ

บริษัทฯ มีแผนปฏิบัติและมีการติดตามผลการปฏิบัติตามแผนงาน และงบประมาณของบริษัทฯ
ทุกไตรมาส และมีการปรับปรุงเป้าหมาย แผนงาน งบประมาณของบริษัทฯ ทุกปี

ในปี 2554 บริษัทฯมีการประชุมผู้ถือหุ้นทั้งหมด 1 ครั้ง เป็นประชุมสามัญประจำปี 2553
โดยการประชุมได้จัดที่โรงแรมภายนอกบริษัทฯ
และบริษัทฯได้จัดส่งหนังสือเชิญประชุมพร้อมทั้งเอกสารข้อมูลประกอบการประชุม
รายงานประจำปี/งบการเงิน
รายการเอกสารที่ผู้เข้าประชุมต้องนำมาเพื่อใช้แสดงตัวและหนังสือมอบฉันทะให้ผู้ถือหุ้นทราบล่วงหน้าก่อนวันประชุม
7 วันทำการ ทั้งนี้เอกสารประกอบการประชุมที่นำส่งให้กับผู้ถือหุ้นพร้อมกับหนังสือเชิญประชุมนั้น
จะมีข้อมูลครบถ้วนเพียงพอให้ผู้ถือหุ้นใช้ประกอบการตัดสินใจลงคะแนนในวาระต่างๆ และบริษัทฯ
ได้เพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

ในระหว่างการประชุมผู้ถือหุ้น
ประธานที่ประชุมได้ดำเนินการประชุมให้เป็นไปตามลำดับระเบียบวาระที่กำหนดไว้ในหนังสือเชิญประชุม
และคณะกรรมการยังได้เปิดโอกาสให้ผู้เข้าร่วมประชุมทุกรายแสดงความคิดเห็นและสามารถถามคำถามในแต่ละวาระการประชุม
รวมทั้งให้ข้อคิดเห็น ข้อเสนอแนะเพิ่มเติม และได้บันทึกประเด็นที่สำคัญไว้ในรายงานการประชุมแล้ว

2.  การปฏิบัติต่อผู้ถือหุ้นอย่างเท่าเทียมกัน

บริษัทฯ ได้ดำเนินการจัดการประชุมผู้ถือหุ้นโดยการปฏิบัติต่อผู้ถือหุ้นอย่างเท่าเทียมกัน
โดยมีการอำนวยความสะดวกในการประชุมอย่างเท่าเทียมกัน
ให้โอกาสที่เท่าเทียมกันในการถามคำถามต่อที่ประชุมและแสดงความเห็นในแต่ละวาระการประชุม
และประธานที่ประชุมจะให้ความสำคัญและตอบข้อซักถามในทุกประเด็น
โดยมีการบันทึกการประชุมอย่างถูกต้องครบถ้วน
และผู้ถือหุ้นสามารถใช้สิทธิออกเสียงลงคะแนนในแต่ละวาระ
และเปิดโอกาสให้ผู้ถือหุ้นได้ใช้สิทธิในการแต่งตั้งกรรมการเป็นรายคน บริษัทฯ
ได้ดำเนินการประชุมตามขั้นตอนที่ถูกต้องตามกฎหมาย

ในการประชุมผู้ถือหุ้น ในปี 2554 บริษัทฯ
ได้จัดส่งเอกสารเชิญประชุมพร้อมรายงานประจำปี/งบการเงิน
และหนังสือมอบฉันทะพร้อมเสนอชื่อกรรมการอิสระอย่างน้อย 1
คนเป็นทางเลือกในการมอบฉันทะของผู้ถือหุ้นให้กับผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้น
ณ วันปิดสมุดทะเบียนผู้ถือหุ้นของบริษัทฯ รวมทั้งลงประกาศหนังสือพิมพ์แจ้งกำหนดวัน เวลา
และวาระการประชุมก่อนวันประชุม 3 วัน และติดต่อกัน 3 วัน
ในการประชุมมีกรรมการเข้าร่วมประชุมทั้งสิ้น 13 ท่าน

3.  บทบาทของผู้มีส่วนได้เสีย

บริษัทฯ
ได้ดูแลและคำนึงถึงผู้มีส่วนได้เสียทุกกลุ่มโดยได้กำหนดแนวทางการปฏิบัติไว้ในคู่มือจรรยาบรรณบริษัทและระเบียบข้อบังคับเกี่ยวกับการทำงาน
เพื่อให้คณะกรรมการ ฝ่ายบริหาร และพนักงาน ยึดถือเป็นหลักปฏิบัติในการดำเนินงาน
โดยถือเป็นภาระหน้าที่ที่สำคัญของทุกคน เช่น

  - ผู้ถือหุ้น : บริษัทฯ จะดำเนินธุรกิจอย่างโปร่งใส
  โดยคำนึงถึงการเจริญเติบโตของมูลค่าบริษัทฯในระยะยาว

  - พนักงาน : บริษัทฯ สนับสนุนพัฒนาความสามารถในการทำงาน
  โดยนำระบบการพัฒนาบุคลากรบนพื้นฐานของความสามารถ (Competency – Based Human
  Resources Development) มาใช้ เน้นการทำงานอย่างปลอดภัย
  ปฏิบัติต่อพนักงานทุกคนอย่างเท่าเทียมกัน เป็นธรรม ให้ผลตอบแทนและสวัสดิการที่เหมาะสม

  - คู่ค้า/เจ้าหนี้ : ปฏิบัติตามเงื่อนไขทางการค้าและปฏิบัติตามสัญญาอย่างเคร่งครัด

  - คู่แข่ง : ปฏิบัติตามกรอบกติกาของการแข่งขันที่ดี
  ไม่ทำลายชื่อเสียงของคู่แข่งทางการค้าโดยปราศจากมูลความจริง

  - ลูกค้า : มุ่งมั่นที่จะพัฒนาและรักษาระดับคุณภาพผลิตภัณฑ์ของบริษัทฯ
  เพื่อตอบสนองความพึงพอใจของลูกค้า โดยบริษัทฯผ่านการรับรองระบบคุณภาพ ISO9001:2000
  GMP และ HACCP พร้อมทั้งกำหนดให้มีผู้รับผิดชอบในการรับข้อร้องเรียนของลูกค้า
  และรักษาความลับของลูกค้า

  - ชุมชน สังคม และสิ่งแวดล้อม : บริษัทฯ
  สนับสนุนให้พนักงานดำเนินกิจกรรมบำบัดและอนุรักษ์สิ่งแวดล้อม
  โดยปฏิบัติตามเจตนารมณ์ของกฎหมายและกฎระเบียบอย่างเคร่งครัด
  พร้อมทั้งสนับสนุนกิจกรรมของชุมชนโดยรอบโรงงาน และกิจกรรมของท้องถิ่นที่โรงงานตั้งอยู่

ในปี 2554 ที่ผ่านมา บริษัทฯ ได้เน้นโครงการ CSR ต่อเนื่องจากปีที่ผ่านมา
ภายใต้การพัฒนาธุรกิจอย่างยั่งยืน เคียงคู่กับการพัฒนาสังคมสิ่งแวดล้อม และมวลชนสัมพันธ์
เพื่อเป็นการปลูกจิตสำนึกและวัฒนธรรมองค์กรที่ดี โดยภาพรวม
บริษัทฯได้มุ่งเน้นพัฒนาในเรื่องการจัดการของเสีย การเพาะขยายพันธุ์นกแสก
ส่งเสริมและพัฒนาการศึกษาให้กับเยาวชน ตลอดจนการให้ความรู้ในด้านต่างๆ
ที่เกี่ยวกับปาล์มน้ำมันแก่เกษตรกร และผู้สนใจโดยทั่วไป โดยทั้งนี้โครงการดังกล่าว
พนักงานในบริษัทฯ ต่างได้มีส่วนช่วยเหลือ ร่วมมือร่วมใจช่วยกันส่งเสริมและจัดทำกิจกรรมต่างๆ
ให้โครงการดังกล่าวขับเคลื่อนไปได้ กล่าวโดยสรุปในรอบปีที่ผ่านมามีโครงการดังนี้

โครงการ : การเพาะขยายพันธุ์และการจัดการสวนปาล์มอย่างยั่งยืน

-   โครงการให้ความรู้แก่สถาบัน อาทิ มหาวิทยาลัยเกษตรศาสตร์,
    สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพร,
    วิทยาลัยเกษตรและเทคโนโลยีชุมพร ทุ่งตะโก

    โครงการ : พลังงานสีเขียว

-   โครงการให้ความรู้แก่บุคคลภายนอก ในเรื่องการนำของเหลือใช้ที่เกิดจากขบวนการผลิต
    มาใช้เป็นพลังงานทดแทนภายในอุตสาหกรรม อาทิ อุตสาหกรรมจังหวัดนครศรีธรรมราช,
    สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพร,
    องค์การบริหารส่วนตำบล ท่าแซะ

    โครงการ : ชุมชนสัมพันธ์

-   มอบทุนการศึกษาให้กับบุตรข้าราชการตำรวจ

-   มอบทุนการศึกษาให้กับเด็กเรียนดีแต่ขาดทุนทรัพย์ ในบริเวณพื้นที่ใกล้เคียง

-   ร่วมจัดกิจกรรมวันผู้สูงอายุ ในจังหวัดชุมพร

-   ร่วมบริจาคสิ่งของให้กับบ้านราชวิถี

-   ร่วมบริจาคน้ำมันช่วยเหลือผู้ประสบภัยน้ำท่วมทางภาคใต้

-   บริษัทฯ และบริษัทอื่นร่วมบริจาคน้ำมัน น้ำตาล ช่วยเหลือผู้ประสบภัยสวนอุตสาหกรรมบางกระดี

-   บริษัทฯ และบริษัทอื่นร่วมบริจาคสิ่งของและเงินช่วยเหลือผู้ประสบภัย ณ มหาวิทยาลัยกรุงเทพ
    มหาวิทยาลัยธรรมศาสตร์ ศูนย์รังสิต ครอบครัวข่าว 3 ผู้ประสบภัยในเขตดอนเมือง
    และวัดพระราม 9 กรุงเทพฯ

-   ร่วมกิจกรรมพลิกฟื้นคืนสุข ณ ศูนย์พัฒนาเด็กก่อนวัยเรียน มีนบุรี

-   จัดกิจกรรมทางศาสนาทำบุญทอดกฐิน สร้างหอระฆัง
    ร่วมกับชุมชนในบริเวณใกล้เคียงกับโรงงาน

4.  การเปิดเผยข้อมูลและความโปร่งใส

คณะกรรมการบริษัทฯตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัทฯ
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น
บริษัทฯยังไม่ได้จัดตั้งหน่วยงานขึ้นเฉพาะ แต่ได้มอบหมายให้ผู้อำนวยการสายงานบัญชีและการเงิน
ทำหน้าที่ติดต่อสื่อสารกับผู้ลงทุน ผู้ถือหุ้น นักวิเคราะห์และภาครัฐที่เกี่ยวข้อง
เนื่องจากกิจกรรมในเรื่องดังกล่าวมีไม่มากนัก
ซึ่งผู้ลงทุนสามารถติดต่อขอทราบข้อมูลบริษัทฯได้ที่หมายเลขโทรศัพท์ 0-2679-9166 หรือที่
website : www.cpi-th.com หรือที่ e-mail address : info@cpi-th.com

5.  ความรับผิดชอบของคณะกรรมการ

การแต่งตั้งกรรมการบริษัทฯ เป็นไปตามข้อตกลงของผู้ถือหุ้นที่กำหนดให้กรรมการบริษัทฯ
เป็นตัวแทนจากผู้ถือหุ้นตามสัดส่วนการถือหุ้น โดยคณะกรรมการบริษัทฯ ประกอบด้วยกรรมการจำนวน
14 ท่าน ดังนี้

  - กรรมการที่เป็นผู้บริหาร 5 ท่าน

  - กรรมการที่ไม่ได้เป็นผู้บริหาร 4 ท่าน

  - กรรมการที่เป็นอิสระ 5 ท่าน

จำนวนกรรมการอิสระของบริษัทฯ มีจำนวน 1 ใน 3 ของจำนวนกรรมการทั้งคณะ
และประธานกรรมการบริษัทฯ ไม่เป็นบุคคลเดียวกับกรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ บริษัทฯ
มีการกำหนดขอบเขตอำนาจหน้าที่ของฝ่ายบริหารในแต่ละระดับไว้อย่างชัดเจนและเป็นลายลักษณ์อักษรตามคู่มืออำนาจดำเนินการ
บริษัทฯ มีการแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ
การบันทึกรายการทางบัญชีและการดูแลทรัพย์สินเพื่อเป็นการตรวจสอบซึ่งกันและกันได้
ดังนั้นจึงมั่นใจได้ว่ากรรมการดังกล่าวได้มีการปฏิบัติหน้าที่อย่างเต็มที่ในฐานะที่เป็นตัวแทนของผู้ถือหุ้น
และมีการถ่วงดุลกันอย่างเหมาะสม

คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย
วัตถุประสงค์และข้อบังคับของบริษัทฯ ตลอดจนมติของที่ประชุมผู้ถือหุ้นด้วยความซื่อสัตย์สุจริต
และระมัดระวังรักษาผลประโยชน์ของบริษัทฯ โดยกรรมการบริษัทฯมีวาระการดำรงตำแหน่งที่แน่นอน
ซึ่งตามข้อบังคับของบริษัทฯกำหนดไว้ว่า ในการประชุมสามัญประจำปีทุกครั้ง
กรรมการจะต้องออกจากตำแหน่งอย่างน้อยจำนวนหนึ่งในสาม (1/3) โดยอัตรา
ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนใกล้เคียงที่สุดกับส่วนหนึ่งในสาม
(1/3) โดยให้กรรมการที่ดำรงตำแหน่งนานที่สุดเป็นผู้ออกจากตำแหน่ง

นอกจากนี้บริษัทฯ มีเลขานุการบริษัทและที่ปรึกษาทางกฎหมาย
ทำหน้าที่ให้คำแนะนำด้านกฎหมายและเกณฑ์ต่าง ๆ ที่เกี่ยวข้อง ดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ

บริษัทฯ ได้จัดทำคู่มือจรรยาบรรณบริษัทขึ้น
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจด้วยความซื่อสัตย์
สุจริตและเที่ยงธรรม โดยได้แจกคู่มือจรรยาบรรณบริษัทให้กับคณะกรรมการ ผู้บริหาร และพนักงาน
เพื่อให้ปฏิบัติตามโดยทั่วกัน นอกจากนี้บริษัทฯ ได้จัดอบรมชี้แจงให้พนักงานได้รับทราบทั่วกันแล้ว
และผู้บังคับบัญชาทุกระดับชั้นมีหน้าที่สอดส่องและส่งเสริมให้ผู้ใต้บังคับบัญชาปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

คณะกรรมการมีภาวะผู้นำ มีวิสัยทัศน์ และมีความเป็นอิสระในการตัดสินใจ
เพื่อประโยชน์สูงสุดของบริษัทฯและผู้ถือหุ้นโดยรวม
คณะกรรมการได้มีส่วนร่วมในการกำหนดและให้ความเห็นชอบในเรื่องวิสัยทัศน์ กลยุทธ์ เป้าหมาย
แผนงานและงบประมาณของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนงานและงบประมาณที่กำหนดไว้อย่างมีประสิทธิภาพและประสิทธิผล
คณะกรรมการและฝ่ายจัดการมีความรับผิดชอบตามหน้าที่ต่อผู้ถือหุ้น
มีระบบการแบ่งแยกบทบาทหน้าที่ความรับผิดชอบระหว่างคณะกรรมการ
กรรมการผู้จัดการและฝ่ายจัดการ อีกทั้งมีการกำหนดอำนาจดำเนินการอย่างเป็นลายลักษณ์อักษร

กรรมการของบริษัทฯเป็นผู้ที่มีความรู้ ความสามารถ มีศักยภาพ
และได้ผ่านหลักสูตรการอบรมการเป็นกรรมการ ตามหลักสูตร Directors Certification
Program (DCP) หรือ Directors Accreditation Program (DAP)
ของสถาบันกรรมการบริษัทไทย (IOD) ดังนี้

1.  นายสมชาย สกุลสุรรัตน์ ประกาศนียบัตรหลักสูตร DCP

2.  นายสุเทพ วงศ์วรเศรษฐ ประกาศนียบัตรหลักสูตร DAP

3.  นายสาธิต ชาญเชาวน์กุล ประกาศนียบัตรหลักสูตร DCP

4.  รศ. ดร. นินนาท โอฬารวรวุฒิ ประกาศนียบัตรหลักสูตร DAP

5.  นายชูศักดิ์ ปรัชญางค์ปรีชา ประกาศนียบัตรหลักสูตร DCP

6.  นายถกล ถวิลเติมทรัพย์ ประกาศนียบัตรหลักสูตร DCP

7.  นายกิตติ ฉัตรเลขวนิช วุฒิบัตรและประกาศนียบัตรหลักสูตร DCP

8.  นายการุญ นันทิลีพงศ์ วุฒิบัตรและประกาศนียบัตรหลักสูตร DCP

9.  นายกรีธา มติธนวิรุฬห์ ประกาศนียบัตรหลักสูตร DCP

10. นายทรงฤทธิ์ นิวัติศัยวงศ์ วุฒิบัตรและประกาศนียบัตรหลักสูตร DCP

11. นายวรวิทย์ โรจน์รพีธาดา ประกาศนียบัตรหลักสูตร DCP

12. ศ. ดร. สุนทรี ยิ่งชัชวาลย์ ประกาศนียบัตรหลักสูตร DAP

เพื่อป้องกันความขัดแย้งทางผลประโยชน์ บริษัทฯจึงไม่มีการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
อีกทั้งคณะกรรมการได้ดูแลอย่างรอบคอบหากเกิดรายการที่อาจมีความขัดแย้งทางผลประโยชน์
คณะกรรมการตรวจสอบจะได้รับทราบถึงรายการที่มีความขัดแย้งทางผลประโยชน์
และรายการที่เกี่ยวโยงกัน เพื่อพิจารณาตามความเหมาะสมอย่างรอบคอบ
เพื่อให้มีการปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก และจะต้องเปิดเผยรายละเอียด
มูลค่ารายการ คู่สัญญา เหตุผล/ความจำเป็น ไว้ในรายงานประจำปี และแบบ 56-1
ตลอดจนต้องเปิดเผยไว้ในหมายเหตุประกอบงบการเงิน
ในหัวข้อรายการบัญชีกับบุคคลที่เกี่ยวข้องกันด้วย

คณะกรรมการได้จัดให้มีระบบการควบคุมภายในที่ครอบคลุมทุกด้านทั้งด้านการเงิน การปฏิบัติงาน
การดำเนินการให้เป็นไปตามกฎหมาย ข้อบังคับ ระเบียบที่เกี่ยวข้อง และการบริหารความเสี่ยง
และจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินทุนของผู้ถือหุ้นและสินทรัพย์ของบริษัทฯอยู่เสมอ
จัดให้มีการกำหนดลำดับขั้นของอำนาจอนุมัติเป็นลายลักษณ์อักษรในคู่มืออำนาจดำเนินการ
และความรับผิดชอบของผู้บริหารและพนักงาน กำหนดระเบียบการปฏิบัติงานอย่างเป็นลายลักษณ์อักษร
มีสำนักตรวจสอบภายในทำหน้าที่ตรวจสอบการปฏิบัติงานของทุกหน่วยงานให้เป็นไปตามระเบียบที่วางไว้
รวมทั้งประเมินประสิทธิภาพและความเพียงพอของการควบคุมภายใน ทั้งนี้
คณะกรรมการตรวจสอบดูแลให้สำนักตรวจสอบภายในมีความเป็นอิสระ
สามารถทำหน้าที่ตรวจสอบได้อย่างเต็มที่
และให้รายงานตรงต่อกรรมการตรวจสอบเป็นประจำทุกไตรมาส

บริษัทฯ มีการกำหนดการประชุมคณะกรรมการบริษัทฯไว้อย่างเป็นทางการล่วงหน้าตลอดปี
ไตรมาสละ 1 ครั้ง และมีการประชุมพิเศษเพิ่มตามความจำเป็น
โดยมีการกำหนดวาระชัดเจนล่วงหน้า และมีวาระพิจารณาติดตามผลการดำเนินงานเป็นประจำ
เลขานุการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารประกอบการประชุมให้กรรมการแต่ละท่านล่วงหน้าก่อนการประชุมเป็นเวลา
7 วันเพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ทั้งนี้ในการประชุมคณะกรรมการบริษัทฯ กรรมการสามารถเสนอความคิดเห็นได้อย่างเป็นอิสระ
มีการจดบันทึกการประชุมเป็นลายลักษณ์อักษรและจัดเก็บรายงานการประชุมที่ผ่านการรับรองแล้วจากคณะกรรมการบริษัทฯเพื่อให้คณะกรรมการและผู้ที่เกี่ยวข้องตรวจสอบได้
โดยปกติการประชุมแต่ละครั้งจะใช้เวลาประมาณ 3 ชั่วโมง

โดยในปี 2554 คณะกรรมการมีการประชุมตามวาระปกติจำนวน 4 ครั้ง
โดยมีรายละเอียดการเข้าร่วมประชุมของกรรมการแต่ละท่าน ดังนี้

+----------------------+---------+-------+---------+-----------------+
| รายชื่อ                | การเข้าร |       |         | หมายเหตุ         |
|                      | ่วมประชุม |       |         |                 |
|                      | /การประ |       |         |                 |
|                      | ชุมทั้งหมด |       |         |                 |
|                      | (ครั้ง)   |       |         |                 |
+----------------------+---------+-------+---------+-----------------+
|                      | ก       | ก     | รวม     |                 |
|                      | ารประชุม | ารประ |         |                 |
|                      |         | ชุมวาร |         |                 |
|                      | วาระปกติ | ะพิเศษ |         |                 |
+----------------------+---------+-------+---------+-----------------+
| 1. นายสมชาย สกุลสุรรัตน์ | 4/4     | -     | 4/4     |                 |
+----------------------+---------+-------+---------+-----------------+
| 2. นายสุเทพ           | 4/4     | -     | 4/4     |                 |
| วงศ์วรเศรษฐ           |         |       |         |                 |
+----------------------+---------+-------+---------+-----------------+
| 3. รศ.ดร.นินนาท       | 4/4     | -     | 4/4     |                 |
| โอฬารวรวุฒิ            |         |       |         |                 |
+----------------------+---------+-------+---------+-----------------+
| 4. นายสาธิต           | 4/4     | -     | 4/4     |                 |
| ชาญเชาวน์กุล           |         |       |         |                 |
+----------------------+---------+-------+---------+-----------------+
| 5. นายกรีธา มติธนวิรุฬห์  | 4/4     | -     | 4/4     |                 |
+----------------------+---------+-------+---------+-----------------+
| 6. พล ร.อ. สถิรพันธุ์    | 4/4     | -     | 4/4     |                 |
| เกยานนท์              |         |       |         |                 |
+----------------------+---------+-------+---------+-----------------+
| 7. นายชูศักดิ์           | 4/4     | -     | 4/4     |                 |
| ปรัชญางค์ปรีชา          |         |       |         |                 |
+----------------------+---------+-------+---------+-----------------+
| 8. นายถกล ถวิลเติมทรัพย์ | 3/4     | -     | 3/4     |                 |
+----------------------+---------+-------+---------+-----------------+
| 9. นายการุญ นันทิลีพงศ์   | 3/4     | -     | 3/4     |                 |
+----------------------+---------+-------+---------+-----------------+
| 10. นายทรงฤทธิ์        | 4/4     | -     | 4/4     |                 |
| นิวัติศัยวงศ์             |         |       |         |                 |
+----------------------+---------+-------+---------+-----------------+
| 11. นายกิตติ ฉัตรเลขวนิช | 4/4     | -     | 4/4     |                 |
+----------------------+---------+-------+---------+-----------------+
| 12. นายพิเชษฐ นิธิวาสิน  | 3/4     | -     | 3/4     |                 |
+----------------------+---------+-------+---------+-----------------+
| 13. นายวรวิทย์         | 4/4     | -     | 4/4     |                 |
| โรจน์รพีธาดา           |         |       |         |                 |
+----------------------+---------+-------+---------+-----------------+
| 14. ศ.ดร.สุนทรี        | 2/4     | -     | 2/4     |                 |
| ยิ่งชัชวาลย์             |         |       |         |                 |
+----------------------+---------+-------+---------+-----------------+

ค่าตอบแทนกรรมการ :
บริษัทฯได้กำหนดนโยบายค่าตอบแทนกรรมการไว้อย่างชัดเจนและโปร่งใสโดยค่าตอบแทนอยู่ในระดับเหมาะสมตามอุตสาหกรรมและสูงเพียงพอที่จะดึงดูดและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้นได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายเพิ่มมากขึ้น

ค่าตอบแทนผู้บริหาร :
ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทฯกำหนด

จำนวนค่าตอบแทน : ในปี 2554 บริษัทฯได้จ่ายค่าตอบแทนต่างๆ ให้แก่กรรมการและผู้บริหาร
มีรายละเอียดดังนี้

  ค่าตอบแทนของกรรมการ (ต่อปี)

  - เบี้ยประชุมกรรมการ จำนวน 14 ราย รวม 8.25 แสนบาท

  - เบี้ยประชุมกรรมการบริหาร จำนวน 3 ราย รวม 7.9 แสนบาท

  - เบี้ยประชุมกรรมการตรวจสอบ จำนวน 3 ราย รวม 2.6 แสนบาท

  - ค่าตอบแทนกรรมการ จำนวน 13 ราย รวม 2.90 ล้านบาท

  ค่าตอบแทนผู้บริหาร (ต่อปี)

  - ผู้บริหาร จำนวน 6 ราย ได้รับค่าตอบแทนในรูปเบี้ยประชุม เงินเดือน โบนัส
  และเงินสมทบกองทุนสำรองเลี้ยงชีพ รวมกันจำนวน 19.81 ล้านบาท

  - ผู้บริหาร จำนวน 6 รายมีรถยนต์ประจำตำแหน่ง

คณะอนุกรรมการของบริษัทฯมี 6 คณะประกอบด้วยคณะกรรมการบริหาร คณะอนุกรรมการ
คณะกรรมการตรวจสอบ คณะอนุกรรมการบริหารความเสี่ยง
คณะอนุกรรมการบริหารด้านทรัพยากรบุคคล และคณะอนุกรรมการบริหารด้านการเงิน

สำหรับรายละเอียด บทบาท
ภาระหน้าที่ความรับผิดชอบและองค์ประกอบของคณะกรรมการตรวจสอบได้อธิบายไว้ภายในหัวข้อเรื่องโครงสร้างผู้ถือหุ้นและการจัดการ

(5) การดูแลเรื่องการใช้ข้อมูลภายใน

บริษัทฯมีนโยบายและวิธีการดูแลผู้บริหารในการนำข้อมูลภายในของบริษัทฯไปใช้เพื่อประโยชน์ส่วนตัว
โดยกำหนดไว้ในจรรยาบรรณบริษัท ระเบียบข้อบังคับเกี่ยวกับการทำงาน
นอกจากนี้การซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อสาธารณชน
ได้กำหนดให้ผู้บริหารต้องรายงานการซื้อขายหลักทรัพย์ทุกครั้งที่มีการซื้อ-ขาย
และมิให้เปิดเผยข้อมูลภายในที่มีสาระสำคัญแก่ผู้อื่น
ส่วนบทลงโทษเป็นไปตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(กลต.) ว่าด้วยเรื่องหลักเกณฑ์
เงื่อนไขและวิธีการเกี่ยวกับการจัดทำและเปิดเผยรายงานการถือหลักทรัพย์
และตามบทลงโทษของบริษัทฯ

บริษัทฯ ได้กำหนดให้เฉพาะผู้ที่เกี่ยวข้องกับการปฏิบัติงานโดยตรงเท่านั้นที่จะได้รับข้อมูล นอกจากนั้น
ในด้านระบบงานคอมพิวเตอร์ มีการกำหนดสิทธิในการเรียกใช้ข้อมูลภายในของแต่ละบุคคล
โดยมีรหัสผ่านเฉพาะบุคคลในการเข้าสู่ระบบ
เพื่อป้องกันและรักษาไว้ซึ่งข้อมูลที่เป็นความลับของบริษัทฯ
และข้อมูลที่จะมีผลกระทบต่อการดำเนินงานของบริษัทฯ

(6) บุคลากร

ในปี 2554 บริษัทฯมีพนักงานทั้งสิ้น 1,042 คน แบ่งเป็นพนักงานสำนักงานกรุงเทพฯ 101 คน
และสำนักงานชุมพร 941 คน ค่าตอบแทนรวมของพนักงานทั้งหมด เช่น เงินเดือน โบนัส
เป็นจำนวน 190.94 ล้านบาท และไม่มีข้อพิพาทด้านแรงงานที่สำคัญในระยะเวลา 3 ปีที่ผ่านมา
นอกจากนี้บริษัทฯ ได้กำหนดแผนงานการฝึกอบรมประจำปีให้แก่พนักงานระดับต่างๆ
เพื่อพัฒนาความรู้และทักษะในการทำงาน ทำให้เกิดประสิทธิภาพทั้งแก่บริษัทฯ และตัวพนักงานเอง